stanford-oval/wikipedia huggingface dataset:
วันเอกราช (ประเทศอัฟกานิสถาน)

| วันเอกราชอัฟกานิสถาน  د افغانستان د خپلواکۍ ورځ Da Afġānistān da Khpalwakey wraz  (ปาทาน)  روز استقلال افغانستان Roz-e Isteqlal-e Afġānestān  (เปอร์เซีย) |
| --- | --- |
ประธานาธิบดีฮามิด การ์ไซ ดูกองเกียรติยศของกองทัพอัฟกานิสถานในวันเอกราชอัฟกานิสถานประจำปี 2011 ที่คาบูล
จัดขึ้นโดย: อัฟกานิสถาน
ความสำคัญ: รำลึกวันที่อัฟกานิสถานเป็นเอกราชจากอิทธิพลอังกฤษอย่างเต็มตัวใน ค.ศ. 1919
วันที่: 19 สิงหาคม
ความถี่: รายปี
วันเอกราชอัฟกานิสถาน เป็นวันหยุดแห่งชาติในประเทศอัฟกานิสถานที่ฉลองในวันที่ 19 สิงหาคม เพื่อรำลึกถึงสนธิสัญญาอังกฤษ-อัฟกานิสถาน ค.ศ. 1919 และการหลุดพ้นจากสถานะรัฐในอารักขาของอังกฤษ
ภูมิหลัง

สงครามอังกฤษ-อัฟกานิสถานครั้งแรก (1839–1842) ทำให้กองทัพอังกฤษสามารถยึดครองคาบูลได้ หลังจากนี้ เนื่องจากความผิดพลาดเชิงกลยุทธ์ของเอลฟินสโตน ทำให้กองทัพอัฟกานิสถานภายใต้การนำของอักบาร์ ข่านกำจัดกองทัพอังกฤษได้ที่บริเวณหนึ่งของถนนคาบูล-จะลาลาบาด ใกล้เมืองจะลาลาบาด หลังประสบความพ่ายแพ้ กองทัพอังกฤษ-อินเดียจึงกลับมาที่อัฟกานิสถานในภารกิจพิเศษ เพื่อช่วยเชลยศึก และถอนทัพในภายหลัง
สงครามอังกฤษ-อัฟกานิสถานครั้งที่สอง (1878–80) ในตอนแรกอังกฤษเป็นฝ่ายแพ้ที่ไมวันด์ ตามมาด้วยชัยชนะที่กันดะฮาร์ ซึ่งทำให้อับดูร์ ระฮ์มัน ข่านกลายเป็นเอมีร์องค์ใหม่และเริ่มสร้างความสัมพันธ์ระหว่างอังกฤษ-อัฟกานิสถาน โดยฝ่ายอังกฤษมีสิทธิควบคุมความสัมพันธ์ระหว่างประเทศของอัฟกานิสถานกับข้อแลกเปลี่ยนในการป้องกันอาณาจักรของตนจากรัสเซียกับเปอร์เซีย สงครามอังกฤษ-อัฟกานิสถานครั้งที่สามใน ค.ศ. 1919 ทำให้อังกฤษยกสิทธิในการควบคุมความสัมพันธ์ระหว่างประเทศของอัฟกานิสถานคืนใน ค.ศ. 1921
การสังเกตการณ์

มีการสร้างทอเกแซแฟร์ที่แพฆมอนเพื่อรำลึกการเป็นเอกราชใน ค.ศ. 1928
ในวันฉลองครอบร้อยปีวันเอกราชใน ค.ศ. 2019 สถานที่สำคัญในต่างประเทศบางแห่งพากันแสดงธงสามสีของอัฟกานิสถาน เช่นบุรจญ์เคาะลีฟะฮ์ที่ดูไบ
ในวันที่ 19 สิงหาคม ค.ศ. 2021 เอมิเรตอิสลามอัฟกานิสถานคืนสถานะและยืนยันวันอย่างเป็นทางการอีกครั้งที่คาบูล
ภาพ

ค.ศ. 2011
ค.ศ. 2011
ค.ศ. 2011
ประตูชัยแพฆมอน ซึ่งรำลึกถึงสงครามต่อสหราชอาณาจักร
วันดาวน์ซินโดรมโลก

| วันดาวน์ซินโดรมโลก |
| --- | --- |
งานฉลองวันดาวน์ซินโดรมโลก ค.ศ. 2013 ที่ ประเทศบราซิล
จัดขึ้นโดย:  สหประชาชาติ
ประเภท: ตระหนัก
ความสำคัญ: ตระหนักถึงผู้ป่วยกลุ่มอาการดาวน์
วันที่: 21 มีนาคม
ความถี่: ทุกปี
ครั้งแรก: ค.ศ. 2006
วันดาวน์ซินโดรมโลก (WDSD) ตรงกับวันที่ 21 มีนาคมของทุกปี ในวันนี้ องค์การดาวน์ซินโดรมทั่วโลกจะจัดและเข้าร่วมงานที่ต้องการให้สาธารณชนเพิ่มความตระหนักเกี่ยวกับดาวน์ซินโดรม โดยมีการจัดขึ้นครั้งแรกเมื่อวันที่ 21 มีนาคม พ.ศ. 2549 ในประเทศสิงคโปร์ และปัจจุบัน มีการจัดงานขึ้นโดยสมาคมดาวน์ซินโดรม
ประวัติ

ดาวน์ซินโดรมได้รับการวินิจฉัยครั้งแรกเป็นความผิดปกติของโครโมโซมใน ค.ศ. 1959 โดยกุมารแพทย์และนักพันธุศาสตร์ชาวฝรั่งเศส เจอโรม เลอเจอร์ เด็กทารก 1 คน ใน 733 คนป่วยด้วยโรคดาวน์ซินโดรมแต่กำเนิด ในสหรัฐอเมริกาเพียงประเทศเดียว มีผู้ป่วยดาวน์ซินโดรมถึงกว่า 400,000 คน
วันดังกล่าวได้รับการเลือกโดย Down Syndrome International (DSI) เพื่อบ่งชี้ถึงความเป็นไปได้อย่างเดียวของความผิดปกติของโครโมโซมคู่ที่ 21 และถูกใช้โดยมีความหมายเดียวกันกับดาวน์ซินโดรม
วันแรงงานสากล

| วันแรงงานสากล |
| --- | --- |
การเดินขบวนในวันแรงงานสากลประจำปี 2013 ที่ประเทศออสเตรีย
ชื่อทางการ: วันแรงงานสากล
ชื่ออื่น: เมย์เดย์
การเฉลิมฉลอง: หลายรูปแบบ ขึ้นอยู่กับแต่ละประเทศ ส่วนใหญ่เป็น ขบวนพาเหรด, การเดินขบวน, บาร์บีคิว
วันที่: 1 พฤษภาคม
ครั้งหน้า: 1 พฤษภาคม 2025 (2025-05-01)
ความถี่: ทุกปี
ส่วนเกี่ยวข้อง: เมย์เดย์ วันแรงงาน
วันแรงงานสากล หรือที่รู้จักกันในชื่อ วันแรงงาน ในบางประเทศ และมักเรียกกันว่า เมย์เดย์ เป็นการเฉลิมฉลองของกรรมกรและชนชั้นแรงงาน ที่ได้รับการส่งเสริมโดยขบวนแรงงานระหว่างประเทศ และเกิดขึ้นเป็นประจำทุก ๆ ปีในวันที่ 1 พฤษภาคม หรือวันจันทร์แรกของเดือนพฤษภาคม
สมัยก่อน วันที่ 1 พฤษภาคมเป็นวันเทศกาลฤดูใบไม้ผลิของยุโรป ซึ่งตรงกับเมย์เดย์ ในปี 1889 สภาสังคมนิยมสากลมาร์กซิสต์ได้ประชุมกันที่ปารีส และก่อตั้ง Second International ในฐานะผู้สืบทอดต่อจากสมาคมกรรมกรสากล ก่อนหน้านี้ พวกเขาได้มีมติให้จัดให้มี "การเดินขบวนระดับนานาชาติครั้งใหญ่" เพื่อสนับสนุนข้อเรียกร้องของชนชั้นแรงงานสำหรับวันแปดชั่วโมง สหพันธ์แรงงานอเมริกันเลือกวันที่ 1 พฤษภาคม เพื่อรำลึกถึงการนัดหยุดงานทั่วไปในสหรัฐ ซึ่งเริ่มขึ้นเมื่อวันที่ 1 พฤษภาคม 1886 และสิ้นสุดในการจลาจลที่เฮย์มาร์เก็ต ในอีกสี่วันต่อมา ต่อมาการเดินขบวนจึงกลายเป็นงานประจำปี การประชุม Second International ครั้งที่ 6 เมื่อปี 1904 เรียกร้องให้ "องค์กร พรรคสังคมประชาธิปไตย และสหภาพแรงงานของทุกประเทศเดินขบวนอย่างกระตือรือร้นในวันที่ 1 พฤษภาคม เพื่อจัดตั้งวันแปดชั่วโมงตามกฎหมาย เพื่อเรียกร้องทางชนชั้นของชนกรรมาชีพ และเพื่อสันติภาพโลก"
วันที่ 1 พฤษภาคม หรือวันจันทร์แรกของเดือนพฤษภาคม เป็นวันหยุดราชการในหลายประเทศ โดยส่วนใหญ่เป็น "วันแรงงานสากล" หรือชื่อที่คล้ายคลึงกัน บางประเทศเฉลิมฉลองวันแรงงานในวันอื่น ๆ ที่สำคัญสำหรับพวกเขา เช่น สหรัฐ และ ประเทศแคนาดา ซึ่งเฉลิมฉลองวันแรงงานในวันจันทร์แรกของเดือนกันยายน ในปี 1955 คริสตจักรคาทอลิก ได้อุทิศวันที่ 1 พฤษภาคม ให้กับ "คนงานของนักบุญโยเซฟ" นักบุญโยเซฟเป็นนักบุญองค์อุปถัมภ์ของคนงานและช่างฝีมือ และอื่น ๆ อีกมากมาย
เทศกาลทุ่งทานตะวันบาน

เทศกาลทุ่งทานตะวันบาน เป็นชื่อเรียกเทศกาลรวม ๆ ในการจัดชมดอกทานตะวันในบริเวณภาคกลางของประเทศไทย จะจัดขึ้นโดยจะมีในช่วงเดือนพฤศจิกายน - กุมภาพันธ์  ของทุกปี โดยมีพื้นที่ปลูกใน อำเภอพัฒนานิคม บางส่วนของอำเภอเมืองลพบุรี รวมทั้งบริเวณโดยรอบเขื่อนป่าสักชลสิทธิ์ และรวมถึงพื้นที่ติดต่อกันในจังหวัดสระบุรีอีกด้วย
การเยี่ยมชมทุ่งทานตะวันบาน สามารถเดินทางมาได้หลายเส้นทาง โดยทางถนนให้เดินทางมาตามถนนพหลโยธิน ก่อนเข้าเมืองลพบุรี 5 กิโลเมตร ให้เลี้ยวขวา เข้าเส้นทางไป อำเภอพัฒนานิคม (ตามทางหลวงหมายเลย 3017) มุ่งหน้าเขื่อนป่าสักชลสิทธิ์ หรือเส้นทางที่สอง เดินทางตามถนนพหลโยธิน มาถึงสามแยกพุแค ให้ไปทางจังหวัดเพชรบูรณ์ (ตามทางหลวงหมายเลข 21) มุ่งหน้าสู่อำเภอพัฒนานิคมเช่นกัน ซึ่งทั้งสองเส้นทางนี้ในช่วงที่มีเทศกาลทุ่งทานตะวันบาน จะมีทิวทัศน์สองข้างทางที่สวยงามมาก สามารถเยี่ยมชม ถ่ายภาพ ในทุ่งทานตะวันได้ โดยอาจเสียค่าเยี่ยมชมเล็กน้อย รวมทั้งยังสามารถซื้อของฝาก เช่น  น้ำผึ้ง ของฝากจากจังหวัดลพบุรี  หรือผลิตภัณฑ์จากดอกทานตะวันได้อีกด้วย
อีกเส้นทางหนึ่งที่นิยมคือ เส้นทางรถไฟ โดยจะมีรถไฟออกเดินทางจาก สถานีรถไฟหัวลำโพงทุกวัน ซึ่งสามารถสอบถามข้อมูลจากการรถไฟแห่งประเทศไทยโดยการโทร 1690 โดยขบวนรถไฟจะวิ่งผ่านอ่างเก็บน้ำของ เขื่อนป่าสักชลสิทธิ์บางขบวนจะจอดที่ เขื่อนป่าสักชลสิทธิ์เพื่อให้ผู้โดยสารได้แวะถ่ายภาพอีกด้วย
วันยุโรป

| วันยุโรป |
| --- | --- |
ธงยุโรปแสดงที่สทราซบูร์ (ประเทศฝรั่งเศส) ในวันยุโรป ค.ศ. 2009
จัดขึ้นโดย: สภายุโรป สหภาพยุโรป
ประเภท: รวมยุโรป; วัฒนธรรมและประวัติศาสตร์
ความสำคัญ: European integration
วันที่: 5 และ 9 พฤษภาคม
ความถี่: ทุกปี
ในทวีปยุโรป วันยุโรป เป็นการเฉลิมฉลอง "สันติภาพและเอกภาพประจำปีในทวีปยุโรป" มีการกำหนดวันยุโรปสองวัน คือ วันที่ 5 พฤษภาคมสำหรับสภายุโรป และวันที่ 9 พฤษภาคมสำหรับสหภาพยุโรป
การยอมรับวันยุโรปครั้งแรกมาจากทางสภายุโรปที่เริ่มใช้งานใน ค.ศ. 1964 ภายหลังสหภาพยุโรปฉลองวันยุโรปเป็นของตนเอง เพื่อรำลึกถึงปฏิญญาชูมานใน ค.ศ. 1950 ที่เสนอในประชาคมถ่านหินและเหล็กกล้ายุโรปครั้งแรก ทำให้บางส่วนเรียกวันนี้ว่า "วันชูมาน" หรือ "วันรวมยุโรป" ทั้งสองวันดังกล่าวฉลองด้วยการแสดงธงยุโรป
วันยุโรปเป็นสัญลักษณ์หนึ่งของทวีปยุโรปที่ออกแบบเพื่อเสริมเอกภาพในหมู่ชาวยุโรป
แหล่งข้อมูลอื่น

The symbols of the EU – Europa
Europe Day, 9 May เก็บถาวร 21 ธันวาคม 2009 ที่ เวย์แบ็กแมชชีน
Declaration of 9 May 1950
The Inter institutions website publishing all organized activities during these celebrations.
วันระลึกการค้าทาสและการเลิกทาสสากล

วันระลึกการค้าทาสและการเลิกทาสสากล ตรงกับวันที่ 23 สิงหาคมของทุกปี เป็นวันซึ่งประกาศโดยยูเนสโกเพื่อที่จะระลึกถึงการค้าทาสข้ามมหาสมุทรแอตแลนติก วันดังกล่าวได้รับเลือกโดยประธานบริหารยูเนสโกตามมติ 29 C/40 ในสมัยประชุมที่ 29 จดหมายเวียน CL/3494 ลงวันที่ 29 กรกฎาคม ค.ศ. 1998 จากอธิบดีได้เชิญรัฐมนตรีว่าการกระทรวงวัฒนธรรมเพื่อสนับสนุนวันดังกล่าว วันดังกล่าวมีความสำคัญ เนื่องจากระหว่างคืนของวันที่ 22-23 สิงหาคม ค.ศ. 1791 บนเกาะเซนต์โดมีนิก (ปัจจุบันรู้จักกันในชื่อเฮติ) ได้เกิดการลุกฮือของทาสซึ่งเป็นเหตุการณ์สำคัญที่นำไปสู่การเลิกการค้าทาสข้ามมหาสมุทรแอตแลนติก
แหล่งข้อมูลอื่น

23 August: International Day for the Remembrance of the Slave Trade and its Abolition
ซินเดอร์

| ซินเดอร์ |
| --- | --- |
บ้านอิฐโคลนโบราณในเมืองเก่าบิรินี
ซินเดอร์
พิกัด: 13°48′19″N 8°59′18″E﻿ / ﻿13.80528°N 8.98833°E﻿ / 13.80528; 8.98833
ประเทศ: ไนเจอร์
ซินเดอร์: Region
Matameye: Department
capital of Sultanate of Damagaram: 1736
ความสูง: 479 เมตร (1,572 ฟุต)
ประชากร (2001 census)
 • ทั้งหมด: 170,574 คน
เขตเวลา: UTC+1
ซินเดอร์ (Zinder) เป็นเมืองใหญ่เป็นอันดับ 2 ของประเทศไนเจอร์ มีประชากร 170,574 คน (ค.ศ. 2001) และมีประชากรมากกว่า 200,000 คนในปี ค.ศ. 2005 เมืองตั้งอยู่ทางตอนใต้ของประเทศ ตั้งอยู่ห่างจากเมืองหลวงของประเทศ กรุงนีอาเม ทางทิศตะวันออกราว 861 กม.
เดิมเป็นเมืองหลวงของรัฐชาวมุสลิมซึ่งขึ้นอยู่กับอาณาจักรบอร์นูจนถึงคริสต์ศตวรรษที่ 19 ฝรั่งเศสได้เข้ายึดครองเมื่อ ค.ศ. 1899 เป็นเมืองหลวงของอาณานิคมเฟรนช์ไนเจอร์ระหว่าง ค.ศ. 1922-1926
คุรุปูรณิมา

| คุรุปูรณิมา |
| --- | --- |
จัดขึ้นโดย: ไชนะ ฮินดู และพุทธศาสนิกชน ส่วนใหญ่ในอินเดีย
ความสำคัญ: แสดงความกตัญญูต่อคุรุทางจิตวิญญาณ
การเฉลิมฉลอง: บูชาคุรุและเดินทางไปยังมนเทียร
การถือปฏิบัติ: คุรุปูชา
วันที่: อศัธ ปูรณิมา (ศุกลปักษ์ มิถุนายน-กรกฎาคม)
ความถี่: ทุกปี
คุรุปูรณิมาเป็นธรรมเนียมบูชาคุรุ เฉลิมฉลองในอินเดีย เนปาล และภูฏาน ในศาสนิกชนของศาสนาฮินดู, ศาสนาไชนะ และศาสนาพุทธ โดยคุรุปูรณิมาตรงกับวันพระจันทร์เต็มเดือน (ปูรณิมา) ของเดือน อศัธ (มิถุนายน-กรกฎาคม) ตามปฏิทินฮินดู เทศกาลนี้เป็นที่นิยมขึ้นโดยมหาตมะ คานธี ผู้ใช้โอกาสนี้แสดงการคารวะต่อคุรุทางจิตวิญญาณของท่าน ศรีมัฐ ราชจันทระ อีกชื่อหนึ่งของเทศกาลคือ วยาสปูรณิมา ในฐานะวันเกิดของเวทวยาสะ ฤาษีผู้นิพนธ์มหาภารตะและพระเวท
คเณศชยันตี

| คเณศชยันตี |
| --- | --- |
การตั้งซุ้มฉลองขององค์กรหนึ่งในมุมไบ
ชื่ออื่น: Tilo Chauth, Sakat Chauthis, Tilkund chouth
จัดขึ้นโดย: ศาสนิกชนฮินดู
ประเภท: ศาสนาฮินดู
การถือปฏิบัติ: การบูชาพระคเณศ
วันที่: ศุกลปักษ์ จตุรถี ในเดือน Magh
ความถี่: ปีละครั้ง
ส่วนเกี่ยวข้อง: วันประสูติพระคเณศ
คเณศชยันตี (วันเกิดพระคเณศ) หรือ Magha shukla chaturthi, ติลกุนท์จตุรถี, วรัทจตุรถี เป็นเทศกาลหนึ่งในศาสนาฮินดู ซึ่งเฉลิมฉลองวันประสูติของพระพิฆเนศ นิยมฉลองกันมากเป็นพิเศษในรัฐมหาราษฏระ ถึงแม้คเณศชยันตี และ คเณศจตุรถี ซึ่งได้รับความนิยมเฉลิมฉลองทั่วไปนั้นจะแตกต่างกัน แต่ก็มีบางความเชื่อที่ยกย่องให้วันคเณศจตุรถีเป็นการเฉลิมฉลองวันประสูติของพระคเณศด้วยในรัฐอุตตรประเทศเรียกว่าเทศกาล “ติโลเชาฐ์” หรือ “สากัตเชาฐ์” และในมหาราษฏระก็มีบ้างที่เรียกว่า “ติลกุนท์จตุรถี”
จิ้นเหวินกง

จิ้นเหวินกง (จีนตัวย่อ: 晋文公; จีนตัวเต็ม: 晉文公; พินอิน: Jin Wén Gōng; เวด-ไจลส์: Chin Wen Kung, 697–628 ปีก่อน ค.ศ.) เป็นเจ้าผู้ปกครองรัฐชั้นกงแห่งรัฐจิ้นในยุควสันตสารท ครองตำแหน่งระหว่าง 636 – 628 ปีก่อน ค.ศ. จิ้นกงผู้นี้มีชื่อเสียงจากการต้องร่อนเร่พเนจรเพื่อลี้ภัยทางการเมืองเป็นเวลานานนับสิบปีกว่าจะได้ก้าวขึ้นมาเป็นผู้ปกครองรัฐจิ้น และต่อมาได้เป็น 1 ในห้าอธิราชแห่งราชวงศ์โจวตะวันออก เพราะเป็นผู้ปรีชาสามารถสูงยิ่ง สามารถขยายดินแดนของรัฐจิ้นออกไปได้อย่างกว้างขวาง และทำให้รัฐจิ้นที่เป็นรัฐเล็ก ๆ อ่อนแอสามารถขึ้นมาเทียบชั้นรัฐใหญ่อย่างรัฐฉู่และรัฐฉีได้สำเร็จ
ชื่อ

"จิ้นเหวินกง" (ฮกเกี้ยน: จิ้นบุนก๋ง) เป็นชื่อหลังการแก่อสัญกรรมที่ตั้งขึ้นในฐานะส่วนหนึ่งของการบูชาบรรพบุรุษ มีความหมายตามตัวอักษรว่า "จิ้นกงผู้มีอารยะ" ชื่อตัวของจิ้นเหวินกงคือ ฉงเอ่อร์ (ฮกเกี้ยน: ต๋งนี) มีความหมายว่า "ผู้มีหูสองข้าง" นามสกุลบรรพชน (แซ่) ของเขาคือ "จี" เนื่องจากต้นตระกูลของเขานั้นเป็นผู้สืบเชื้อสายจากเจ้านายในราชวงศ์โจว
ประวัติ > ปฐมวัย

กงจื่อฉงเอ่อร์เป็นบุตรของจิ้นเสี้ยนกง เกิดเมื่อ 697 ปีก่อน ค.ศ. เอกสารจว่อจ้วน ได้บันทึกไว้ว่า "ซี่โครงของเขานั้นติดเป็นพืดเป็นแผ่นเดียวกัน" เป็นสัญลักษณ์บ่งบอกถึงความแข็งแกร่งทางกายและภาวะผู้นำ พี่น้องร่วมบิดาของเขาคือ กงจื่อเชินเชิง กงจื่ออี๋อู๋ และกงจื่อซีฉี  แม้กงจื่อเชินเชิงผู้เป็นพี่ชายคนโตของเขาจะได้รับแต่งตั้งให้เป็นไท่จื่อ (บุตรผู้เป็นทายาทสืบทอดตำแหน่ง) ก็ตาม แต่ในบั้นปลายนั้น จิ้นเซียนกงหลงใหลในตัวของนางหลีจีผู้เป็นอนุภรรยา ซึ่งต้องการให้กงจื่อซีฉีบุตรของตนได้เป็นไท่จื่อแทน ดังนั้นนางหลีจีจึงวางแผนทำลายชื่อเสียงของไท่จื่อเฉินเฉิง ยุแหย่จิ้นเสี้ยนกงมิให้เกิดความไว้ใจในตัวไท่จื่อ ซึ่งเรื่องนี้ได้บีบคั้นให้ไท่จื่อเชินเชิงต้องกระทำอัตนิวิบาตกรรมในที่สุดเมื่อ 656 ปีก่อน ค.ศ.
ประวัติ > ร่อนเร่พเนจร

เหตุการณ์ดังกล่าวได้นำไปสู่สงครามกลางเมืองในรัฐจิ้นอันเป็นที่รู้จักกันในชื่อ "เหตุความไม่สงบหลีจี" ซึ่งจิ้นเสี้ยนกงได้รบกับบรรดาบุตรของตนเองหลายครั้ง จนพวกเขาเหล่านั้นต้องหนีไปจากรัฐจิ้น  กงจื่อฉงเอ่อร์ได้หนีไปทางทิศเหนือพร้อมด้วยบรรดาผู้จงรักภักดีที่ยังติดตามไปรับใช้ด้วยหลายคน ซึ่งรวมถึงจ้าว ชุ่ย, หู เหยี่ยน, เว่ย โจว (魏犨), เจีย ถวอ (賈佗), เซียน เจิ้น (先軫), และเจี้ย จื่อทุย ลุถึง 651 ปีก่อน ค.ศ. การถึงแก่อสัญกรรมของจิ้นเสี้ยนกงได้นำไปสู่วิกฤตการณ์การสืบทอดอำนาจในรัฐจิ้น  กงจื่อฉงเอ่อร์ได้รับคำเชิญให้กลับไปยังรัฐจิ้นและขึ้นเป็นจิ้นกง แต่เขาปฏิเสธคำเชิญดังกล่าว บัลลังก์ตำแหน่งจิ้นกงจึงได้แก่พี่น้องร่วมบิดา คือ กงจื่ออี๋อู่ ซึ่งต่อมามีชื่อเรียกว่า จิ้นฮุ่ยกง
ใน 644 ปีก่อน ค.ศ. กงจื่อฉงเอ่อร์ได้หนีไปยังรัฐฉี เนื่องจากจิ้นฮุ่ยกงได้ส่งคนมาลอบสังหารเขาแต่ล้มเหลว และพำนักอยู่ที่นั้นจนกระทั่งเกิดวิกฤตการณ์การสืบทอดอำนาจในรัฐฉีขึ้นเมื่อ 639 ปีก่อน ค.ศ. เขาจึงต้องพเนจรไปยังรัฐต่างๆ ตั้งแต่รัฐเฉา รัฐซ่ง รัฐเจิ้ง รัฐฉู่ กระทั่งไปสิ้นสุดการเดินทางอยู่ที่รัฐฉิน ตลอดระยะเวลา 19 ปี ที่ต้องลี้ภัยทางการเมืองอยู่เช่นนี้ กงจื่อฉงเออร์ได้ตัวผู้ติดตามที่มากความสามารถและมีสง่าราศีมารับใช้มากมาย ครั้งหนึ่งสตรีจากฝ่ายในของต่างแคว้นได้แสดงความเห็นเกี่ยวกับเขาไว้ว่า "เมื่อข้ามองดูผู้ติดตามกงจื่อแห่งจิ้นแล้ว ทุกคนแลดูคู่ควรแก่ตำแหน่งอัครมหาเสนาบดีทั้งนั้น"
ถึง 636 ปีก่อน ค.ศ. หลังจากจิ้นฮุ่ยกงถึงแก่อสัญกรรม ฉินมู่กงได้ส่งกองทัพคุ้มกันกงจื่อฉงเอ่อร์ให้เดินทางกลับไปยังรัฐจิ้น ผลักดันให้กงจื่อฉงเอ่อร์ได้ครองตำแหน่งจิ้นกงแบบเต็มตัว
ประวัติ > ขึ้นเป็นจิ้นกง

เมื่อได้ปกครองรัฐจิ้นแล้ว จิ้นเหวินกงได้ดำเนินปฏิรูปการทหารและองค์กรฝ่ายพลเรือนของรัฐเป็นการใหญ่ โดยอาศัยประสบการณ์ที่ได้เห็นมาจากรัฐต่างๆ ที่ตนได้เดินทางไปลี้ภัย ส่วนหนึ่งก็เพื่ออุดช่องว่างในระบบบริหารที่เกิดขึ้นจากการกวาดล้างในช่วงเปลี่ยนขั้วทางการเมืองภายในรัฐจิ้นหลายๆ ครั้งในระยะก่อนหน้า การดำเนินการดังกล่าวได้รวมถึงการจัดรูปแบบกองทัพออกเป็นสามหน่วย ประกอบด้วยกองทัพบน กองทัพกลาง และกองทัพล่าง แต่ละหน่วยจัดสายการบังคับบัญชาโดยมีตัวแม่ทัพและรองแม่ทัพเป็นผู้บัญชาการไว้ชัดเจน การปรับปรุงรัฐจิ้นดำเนินไปอย่างรวดเร็วยิ่งขึ้นโดยเหล่าบุคคลชั้นนำที่สวามิภักดิ์กับจิ้นเหวินกงในช่วงที่ต้องลี้ภัยไปยังรัฐต่างๆ ซึ่งคนเหล่านี้ต่างได้รับแต่งตั้งให้อยู่ในตำแหน่งราชการทั้งฝ่ายทหารและฝ่ายพลเรือนระดับสูง
อาศัยกองทัพดังกล่าวพร้อมด้วยเกียรติภูมิอันสูงส่งของตัวจิ้นเหวินกงเอง ทำให้เขาสามารถผนวกรัฐข้างเคียงจำนวนมากมายให้กลายเป็นส่วนหนึ่งของรัฐจิ้น และยังได้รัฐอื่นๆ มาเป็นรัฐบริวารอีกจำนวนไม่น้อย รัฐเหล่านี้รวมถึงรัฐเฉา ซึ่งจิ้นเหวินกงได้ส่งกองทัพไปปราบปรามเพื่อเป็นการตอบแทนที่รัฐดังกล่าวดูถูกเหยียดหยามและและไม่ให้เกียรติตนเองในช่วงที่ต้องพเนจรลี้ภัยการเมือง  ในขณะเดียวกัน เขาก็ได้วางจุดยืนทางการเมืองของตนเองสนับสนุนราชสำนักโจวตะวันออกและพระเจ้าโจวเซียงหวาง โดยในช่วง 635 ปีก่อน ค.ศ. พระเจ้าโจวเซียงหวางได้ถูกพระราชอนุชาของพระองค์เองชิงราชสมบัติและขับไล่ไปจากราชสำนัก จิ้นเหวินกงได้เป็นแกนนำกองทัพพันธมิตรรัฐสามนตราชต่างๆ ปราบกบฏและอัญเชิญพระเจ้าโจวเซียงหวางกลับสู่ราชบัลลังก์โจวอีกครั้ง
ในขณะเดียวกัน จิ้นเหวินกงก็ได้ยับยั้งการขยายอำนาจของรัฐฉู่ขึ้นสู่ทิศเหนือ โดยความขัดแย้งของรัฐจิ้นและรัฐฉู่นั้นมักปรากฎขึ้นในกลุ่มรัฐเล็กๆ ซึ่งอยู่ระหว่างเขตแดนของทั้งสองรัฐ และมักจะแปรพักตร์เข้ากับฝ่ายใดฝ่ายหนึ่งตามสถานการณ์เพื่อเอาตัวรอด  ในช่วง 633 ปีก่อน ค.ศ. รัฐฉู่ได้รุกรานรัฐซ่งซึ่งเป็นพันธมิตรของรัฐจิ้น จิ้นเหวินกงได้นำกองทัพพันธมิตรของตนออกรบ ซึ่งมีกองทัพของรัฐฉิน รัฐฉี และรัฐซ่งรวมอยู่ด้วย  และได้ชัยชนะเหนือทัพฉู่อย่างเด็ดขาดในสมรภูมิเฉิงผูเมื่อ 632 ปีก่อน ค.ศ.  ผลการรบครั้งได้ตรึงมิให้รัฐฉู่กรีฑาทัพขึ้นทิศเหนือนานหลายสิบปี ทั้งยังช่วยกำหนดสถานะของจิ้นเหวินกงไว้อย่างมั่นคง โดยในปีถัดมา เขาได้เชิญบรรดาผู้นำรัฐสามนตราชต่างๆ มาร่วมประชุมระหว่างแคว้นที่ตำบลเจี้ยนถู่ และมีการมอบตำแหน่งเจ้าอธิราชแก่จิ้นเหวินกงอย่างเป็นทางการ
จิ้นเหวินกงถึงแก่อสัญกรรมเมื่อ 628 ปีก่อน ค.ศ. จิ้นเซียงกงผู้เป็นบุตรได้ขึ้นสืบทอดตำแหน่งจิ้นกงแทนที่ มรดกจากความเป็นรัฐอธิราชที่จิ้นเหวินกงสร้างไว้ยังผลให้รัฐจิ้นเจริญรุ่งเรืองต่อไปได้ถึงเกือบหนึ่งศตวรรษ
แหล่งข้อมูลอื่น

A simplified Chinese website depicting Duke Wen life and story
A Traditional Chinese website about Jie Zhitui and the origin of Qingming Festival
เจี้ย จื่อทุย เชือดเนื้อตนเองต้มน้ำแกงให้กงจื่อฉงเอ่อร์รับประทานประทังความหิวระหว่างเผชิญความยากลำบากในการพเนจรลี้ภัยทางการเมือง (ภาพจากภาพพิมพ์ประกอบวรรณกรรมเลียดก๊ก ฉบับภาษาจีน)
วันตับอักเสบโลก

| วันตับอักเสบโลก |
| --- | --- |
The World Hepatitis Day logo is the global symbol for encouraging better awareness, action, and support to prevent and treat viral hepatitis.
วันที่: 28 กรกฎาคม
ความถี่: annual
วันตับอักเสบโลก ตรงกับวันที่ 28 กรกฎาคมของทุกปี มีความมุ่งหมายเพื่อเพิ่มความตระหนักถึงตับอักเสบ บี และตับอักเสบ ซี ตลอดจนสนับสนุนการป้องกัน การวินิจฉัยและการรักษาทั่วโลก
มีประชากรโลกประมาณ 500 ล้านคนป่วยเป็นตับอักเสบ บี หรือตับอักเสบ ซี หรือคิดเป็น 1 ใน 12 ของประชากรโลก หากไม่ได้รับการรักษา ตับอักเสบ บีหรือซีอาจนำไปสู่โรคตับแข็งหรือภาวะแทรกซ้อนอื่น ๆ ได้ รวมทั้งมะเร็งตับหรือตับล้มเหลว ขณะที่คนจำนวนมากกังวลว่า ตนจะติดโรคเอดส์มากกว่าตับอักเสบ แต่ในความเป็นจริง ทุกปีมีผู้เสียชีวิตจากตับอักเสบ บีหรือซี 1.5 ล้านคน ซึ่งมากกว่าเสียชีวิตจากเอชไอวี/เอดส์
ในเดือนพฤษภาคม พ.ศ. 2553 วันตับอักเสบโลกได้รับการสนับสนุนทั่วโลกจากองค์การอนามัยโลก เป็นหนึ่งในสี่วันสร้างความตระหนักด้านสุขภาพ ร่วมกับมาลาเรีย วัณโรคและเอชไอวี/เอดส์
แหล่งข้อมูลอื่น

World Hepatitis Day World Hepatitis Alliance
World Hepatitis Day เก็บถาวร 2008-11-10 ที่ เวย์แบ็กแมชชีน Hepatitis C Trust UK
Viral Hepatitis Awareness --- May 2008 Centers for Disease Control and Prevention U.S.
วันวัฒนธรรม

| วันวัฒนธรรม |
| --- | --- |
นักเต้นวันวัฒนธรรมในนาโงยะ
ชื่อทางการ: 文化の日 (บุนกะ โนะ ฮิ)
ประเภท: วันหยุดราชการ
ความสำคัญ: ส่งเสริมวัฒนธรรม ศิลปะ และความพยายามทางวิชาการ
การถือปฏิบัติ:  ญี่ปุ่น
วันที่: 3 พฤศจิกายน
วันวัฒนธรรม (ญี่ปุ่น: 文化の日; โรมาจิ: Bunka no Hi) เป็นวันนักขัตฤกษ์ซึ่งจัดขึ้นเป็นประจำทุกปีในญี่ปุ่นในวันที่ 3 พฤศจิกายน มีวัตถุประสงค์ในการส่งเสริมวัฒนธรรม ศิลปะ และความพยายามทางวิชาการ โดยทั่วไปแล้วงานเทศกาลจะรวมถึงนิทรรศการศิลปะ ขบวนพาเหรด และพิธีมอบรางวัลสำหรับศิลปินและนักวิชาการที่มีชื่อเสียง
ประวัติศาสตร์

วันวัฒนธรรมจัดขึ้นครั้งแรกในปี พ.ศ. 2491 เพื่อรำลึกถึงการประกาศรัฐธรรมนูญของญี่ปุ่นหลังสงครามเมื่อวันที่ 3 พฤศจิกายน พ.ศ. 2489
วันที่ 3 พฤศจิกายน ถือเป็นวันหยุดนักขัตฤกษ์ครั้งแรกในปี พ.ศ. 2411 โดยเรียกว่า เทนโช-เซตสุ (ญี่ปุ่น: 天長節; โรมาจิ: Tenchō-setsu)  ซึ่งเป็นวันหยุดที่จัดขึ้นเพื่อเป็นเกียรติแก่วันประสูติของจักรพรรดิผู้ครองราชย์ในเวลานั้นหรือจักรพรรดิเมจิ หลังจากการเสียชีวิตของจักรพรรดิเมจิในปี พ.ศ. 2455 วันที่ 3 พฤศจิกายนจะหยุดเป็นวันหยุดจนถึงปี พ.ศ. 2470 เมื่อวันเกิดของเขาเป็นวันหยุดเฉพาะของตัวเองหรือที่เรียกว่า เมจิ-เซ็ตซุ (ญี่ปุ่น: 明治節; โรมาจิ: Meiji-setsu) ต่อมาได้ถูกยกเลิกหลังจากการประกาศวันวัฒนธรรมในปี พ.ศ. 2491
การปฏิบัติในปัจจุบัน

เนื่องจากวันวัฒนธรรมมีขึ้นเพื่อส่งเสริมศิลปะและความพยายามทางวิชาการด้านต่างๆ รัฐบาลท้องถิ่นและจังหวัดมักเลือกวันนี้เพื่อจัดแสดงงานศิลปะเทศกาลวัฒนธรรมและขบวนพาเหรด ยกตัวอย่างเช่นในฮาโกเนะในจังหวัดคานางาวะจะมีการจัดขบวนฮาโกเนะไดเมียว (ญี่ปุ่น: 箱根大名行列; โรมาจิ: Hakone Daimyō Gyōretsu ) ในทุก ๆ ปีเพื่อแสดง เสื้อผ้าและเครื่องแต่งกายสมัยเอโดะ โรงเรียนประถมและมัธยมมักจะจัดเทศกาลวัฒนธรรม
ตั้งแต่ปี 1936 เป็นต้นมามีการจัดพิธีมอบรางวัลเครื่องราชอิสริยาภรณ์วัฒนธรรมอันทรงเกียรติ โดยจักรพรรดิมอบให้แก่ผู้ที่มีความก้าวหน้าทางวิทยาศาสตร์ ศิลปะ หรือวัฒนธรรมอย่างมีนัยสำคัญ นับเป็นหนึ่งในเกียรติประวัติสูงสุดที่ราชวงศ์จักรพรรดิมอบให้ รางวัลนี้ไม่จำกัดเฉพาะชาวญี่ปุ่น ตัวอย่างเช่นมอบให้กับนักบินอวกาศอพอลโล 11 เมื่อเดินทางกลับจากดวงจันทร์ได้สำเร็จเช่นเดียวกับ โดนัลด์ คีน นักวิชาการด้านวรรณกรรม
วันวัฒนธรรมตามสถิติเป็นหนึ่งในวันที่อากาศดีสุดในปี ระหว่างปี พ.ศ. 2508-2539 มีเพียงสามปีที่มีฝนตกในโตเกียวในวันวัฒนธรรม
ไกลกังวล

ไกลกังวล อาจหมายถึง:
เพลงไกลกังวล - เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
วังไกลกังวล - วังที่ประทับที่ตั้งอยู่ในอำเภอหัวหิน จังหวัดประจวบคีรีขันธ์
พระราชวังซ็องซูซี - พระราชวังในประเทศเยอรมนี ชื่อของพระราชวังมีความหมายว่า "ไกลกังวล"
วันประชากรโลก
ดูเพิ่ม

กองทุนประชากรโลกแห่งสหประชาชาติ [en]
วิดิทัศน์จากข่าวโทรทัศน์โดย MCOT Public Company Limited[ลิงก์เสีย]
วันแห่งทะเล

| วันแห่งทะเล |
| --- | --- |

ชื่อทางการ: 海の日 (อูมิ โนะ ฮิ)
ประเภท: วันหยุดราชการ
ความสำคัญ: ขอบคุณบุญคุณต่อท้องทะเลและคำนึงถึงความสำคัญของทะเล
การเฉลิมฉลอง: การจัดเทศกาลโคมไฟตลอดแนวชายหาด
การถือปฏิบัติ:  ญี่ปุ่น
วันที่: วันจันทร์ที่สามของเดือนกรกฎาคม
วันแห่งทะเล (ญี่ปุ่น: 海の日; โรมาจิ: Umi no Hi) หรือวันทะเล ตรงกับวันจันทร์ที่ 3 ของเดือนกรกฎาคมของทุกปีในประเทศญี่ปุ่น เพื่อเป็นการขอบคุณท้องทะเลที่มีความสำคัญต่อประเทศญี่ปุ่นเป็นอย่างมากในการค้าขายกับต่างประเทศ
ประวัติ

ในช่วงยุคเมจิ ณ ขณะนั้น ยังไม่มีเรือที่ทำหน้าที่เปรียบเสมือนประภาคารที่คอยสอดส่องดูแลบนพื้นผิวน้ำ จึงมีการสร้างเรือเมจิ มารุขึ้นในปี 1874 โดยทำหน้าที่เป็นการค้นหาและการขนส่งทรัพยากรที่จำเป็นในการสร้างประภาคาร ต่อมาในปี 1897 ได้ถูกขายให้กับโรงเรียนการเดินเรือโตเกียว เพื่อการฝึกสอนกะลาสีก่อนที่จะถูกสหรัฐอเมริกายึดไปในช่วงสงครามโลกครั้งที่สอง นอกจากนี้เรือเมจิ มารุ ยังทำหน้าที่เป็นเรือหลวงของจักรพรรดิในการเสด็จฯ จากจังหวัดอาโอโมริมุ่งหน้าสู่ภูมิภาคโทโฮกุและกลับเข้าเทียบท่าเรือที่เมืองโยโกฮามะ จังหวัดคานางาวะ ในวันที่ 20 กรกฎาคม 1876 จากเหตุการณ์ดังกล่าว รัฐมนตรีว่าการกระทรวงกิจการภายในประเทศและการสื่อสารในขณะนั้น โชโซะ มูราตะ ได้กำหนดให้ไว้ที่เรือเมริ มารุเข้าเทียบเท่าเรือเป็น "วันระลึกท้องทะเล (ญี่ปุ่น: 海の記念日; โรมาจิ: Umi no Kinenbi)" ในปี 1941 แต่ต่อมาได้มีการเปลี่ยนชื่อเป็น "วันแห่งทะเล" ตามพระราชบัญญัติวันหยุดราชการ ค.ศ. 1948 จวบจนถึงปัจจุบัน
การเฉลิมฉลอง

ผู้คนส่วนใหญ่มักจะไปทะเลหรือชายหาด นอกจากนี้ยังมีการจัดเทศกาลโคมไฟตามชายหาดเพื่อเป็นการเฉลิมฉลองและรำลึกถึงความสำคัญของท้องทะเล
วันชาติสาธารณรัฐจีน

| วันชาติแห่งสาธารณรัฐจีน |
| --- | --- |
สัญลักษณ์ของวันดับเบิลเท็น (เกิดจากการรวมของอักษรจีน คำว่า (十) "ที่แปลว่า 10" ซ้ำสองครั้ง หรือ "วันสองสิบ" ซึ่งหมายถึงวันที่ 10 เดือน 10 (ตุลาคม))
ชื่ออื่น: วันดับเบิลเท็น, ดับเบิลเท็นเดย์
จัดขึ้นโดย:  สาธารณรัฐจีน  จีนไทเป (ปัจจุบัน)
ประเภท: ประวัติศาสตร์, วัฒนธรรม, ประชาธิปไตย, ชาตินิยม
การเฉลิมฉลอง: เทศกาล ดอกไม้ไฟ, การเชิดมังกรและคอนเสิร์ต
วันที่: 10 ตุลาคม
ความถี่: ทุกปี
วันดับเบิลเท็น (จีนตัวย่อ: 双十节; จีนตัวเต็ม: 雙十節; พินอิน: Shuāng Shí Jié) เป็นวันชาติของสาธารณรัฐจีน และเฉลิมฉลองการเริ่มต้นของการลุกฮือหวูชาง เมื่อวันที่ 10 ตุลาคม พ.ศ. 2454 และได้กลายมาเป็นการปฏิวัติซินไฮ่ซึ่งนำไปสู่การล้มล้างราชวงศ์ชิง การล่มสลายของราชวงศ์ชิงยังเป็นเหตุแห่งการสถาปนาสาธารณรัฐจีนเมื่อวันที่ 1 มกราคม พ.ศ. 2455 ดังนั้นรัฐบาลจึงกำหนดวันดังกล่าวให้เป็น วันเฉลิมฉลองชาติ (จีนตัวย่อ: 国庆日; จีนตัวเต็ม: 國慶日; พินอิน: Guóqìng Rì) 
ความหมายคำว่า ดับเบิลเท็น มาจากการนำอักษรจีน 2 ตัว (十) "ที่แปลว่า 10" ซ้ำสองครั้ง หรือ "วันสองสิบ" ซึ่งหมายถึงวันที่ 10 เดือน 10 (ตุลาคม) ตรงกับวันปฏิวัติซินไฮ่
ประวัติ

วันชาติสาธารณรัฐจีน อาจเรียกอีกชื่อได้ว่า วันดับเบิลเท็น หรือ วันสองสิบ นั้นมีความสำคัญที่ตรงกับวันที่ 10 เดือน 10 ปี ค.ศ. 1911 ได้มีการก่อการกำเริบอู่ชางเกิดขึ้น เพื่อล้มล้างราชวงศ์ชิง เป็นเหตุการณ์สำคัญที่ทำให้เกิดการปฏิวัติซินไฮ่ตามมา จนนำไปสู่การสละราชสมบัติของจักรพรรดิผู่อี๋จักรพรรดิองค์สุดท้ายของราชวงศ์ชิง สิ้นสุดการปกครองแบบสมบูรณาญาสิทธิราชย์ของจีนที่มียาวนานกว่า 5,000 ปี และได้มีการเริ่มต้นการปกครองประเทศแบบ "สาธารณรัฐจีน" ดร.ซุน ยัตเซ็น ได้รับเลือกตั้งเป็นประธานาธิบดีชั่วคราวคนแรกของสาธารณรัฐ วันดับเบิลเท็นหรือวันสองสิบได้กลายเป็นวันชาติของสาธารณรัฐจีนตลอดที่ปกครองในแผ่นดินใหญ่
แต่ด้วยผลของสงครามกลางเมืองจีน รัฐบาลแห่งสาธารณรัฐจีนพ่ายแพ้ให้กับพรรคคอมมิวนิสต์จีนและสูญเสียการควบคุมจีนแผ่นดินใหญ่ และอพยพไปยังเกาะไต้หวันใน พ.ศ. 2492 ส่วนพรรคคอมมิวนิสต์จีนที่ชนะสงครามกลางเมืองได้สถาปนา "สาธารณรัฐประชาชนจีน" ขึ้นปกครองแผ่นดินใหญ่ ได้เปลี่ยนวันชาติมาเป็น วันที่ 1 ตุลาคมของทุกปี ซึ่งถือเป็น วันชาติของสาธารณรัฐประชาชนจีน ที่เฉลิมฉลองในปัจจุบันแทน
ส่วนวันสองสิบหรือวันเฉลิมฉลองชาติของสาธารณรัฐจีนปัจจุบันจึงเฉลิมฉลองแต่เฉพาะในไต้หวันเป็นหลัก จนในภายหลังได้มีการเรียกกันอย่างย่อๆว่า วันชาติไต้หวัน  ส่วนการฉลองวันชาติในกลุ่มชาวจีนโพ้นทะเลบางส่วนก็เฉลิมฉลองด้วยเช่นกัน